text: Fygning skaber store problemer
  10 januar 2010 kl. 10.21
  Kraftig blæst og deraf følgende snefygning giver store problemer for trafikken. Flere steder har meterhøje driver lukket mindre veje.
  Også på motorvejen er der stedvis problemer - vejdirektoratet har indsat entreprenørmaskiner for at fjerne snedriverne. På det øvrige vejnet er der store problemer i en bælte fra Ribe over mod Kolding.
  Mange biler sidder fast i sneen eller er røget i grøften - TV SYD inklusiv - Falcks vagtcentral i Kolding oplyser, at der er indkaldt ekstra mandskab og at der må regnes med ventetider for assistance.
  Ved middagstid søndag har over 100 biler fået assistance siden midnat.
  